Dušan Bublavý

Mgr. Dušan Bublavý  (* 4. apríl 1964, Častkovce) je poslanec Národnej rady Slovenskej republiky a starosta obce Častkovce.

 Politická kariéra 
Vo voľbách v roku 2010 sa  stal poslancom NR SR za stranu SMER-SD. Poslanecký mandát obhájil aj vo voľbách v roku 2012, kedy kandidoval zo 47. miesta.

Od roku 2016 je poslanec NR SR zvolený za stranu SMER-SD. Kandidoval na 45. mieste. Dostal 2 412 platných prednostných hlasov. Je overovateľom výboru NR SR pre verejnú správu a regionálny rozvoj a členom osobitného kontrolného výboru NR SR na kontrolu činnosti Vojenského spravodajstva.

 Komunálna politika 
Bublavý je dlhoročným starostom obce Častkovce. Ako jediný kandidát zvíťazil v komunálnych voľbách v roku 2006, 2010, 2014 aj 2018.https://volby.sme.sk/komunalne-volby/2018/vysledky/trenciansky-kraj/nove-mesto-nad-vahom/castkovce

 Akademické vzdelanie 
Bublavý má magisterský titul z Dubnického technologického inštitútu v odbore učiteľstvo ekonomických predmetov. Na súkromnej vysokej škole DTI študovali aj jeho kolegovia zo strany SMER-SD, Stanislav Kubánek a Mikuláš Krajkovič. Niektoré zdroje uvádzajú, že poslanci vyštudovali učiteľstvo, aby získali vysokoškolské tituly a nemajú záujem o pedagogickú prax.

 Referencie 

Kategória:Slovenskí politici
Kategória:Politici Smeru
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Poslanci NR SR (2016 – 2020)
Kategória:Slovenskí komunálni politici
Kategória:Absolventi Vysokej školy DTI